নাসরিন সিদ্দিকা হিরা অভিযোগ করে বলেন, আমার নামে চকরিয়া পৌরসভা থেকে উস্যুকৃত জন্ম নিবন্ধন সনদটিতে উল্লেখিত জন্ম তারিখটি মিথ্যা। ইস্যুকৃত এই জন্ম নিবন্ধন সনদটি বাতিলপূর্বক প্রকৃত জন্ম  তারিখের একটি জন্ম নিবন্ধন সনদ প্রদান করার জন্য পৌরসভার মেয়র হায়দার হোসেনের নিকট লিখিতভাবে আবেদন করা হয়েছে ।  নাছরিন সিদ্দিকা বলেন, আমার বাবা মৌলভী মোহাম্মদ হোছাইন আমাকে আট মাসের শিশু রেখেই ১৯৯২ সালে মারা যান। আমার ভাইয়েরা চিহ্নিত এক বখাটের সাথে আমাকে বিবাহ দেওয়া চেষ্টা করেন, কিন্তু আমি তাদের পছন্দের পাত্রকে বিবাহ না করে বাড়ি থেকে চলে এসে লামার মোঃ রফিকুল ইসলাম সাহেদকে বিবাহ করি গত ২৬ জুন। পরে ভাইয়েরা আমাদের বিবাহ মেনে নেওয়ার আশ্বাস দিয়ে লামা উপজেলা ভাইস চেয়ারম্যান মোহাম্মদ আয়ুব আলী কোম্পানির বাড়িতে এক  ঠৈকের আয়োজন করেন। ওই বৈঠকে লামা উপজেলা চেয়ারম্যান মোহাম্মদ ইসমাইন, লামা পৌরসভার মেয়র আমির হোসেন ও উপজেলা মহিলা ভাইস চেয়ারম্যান সেতারা আহমদসহ গণ্যমান্য ব্যক্তিদের সামনেই আমার ছয় ভাই জাহাঙ্গির হোছাইন, আলমগীর হোছাইন, হোসাইনগীর, হাসানগীন হোসাইন, জহির ও গোলাম মওলা মিলে আমাকে ও আমার শাশুড়িকে পিটিয়ে গুরুত্বর আহত করেন এবং আমাকে মেরে ফেলার চেষ্টা করেন।  নাছরিন সিদ্দিকা আরও জানান, আমাকে হত্যার চেষ্টা করে ব্যর্থ হয়ে গত ৩ জুলাই চকরিয়া পৌরসভা থেকে আমার নামে একটি ভূঁয়া জন্ম নিবন্ধন সনদ নিয়ে চকরিয়া থানায় আমার  স্বামী, শ্বশুর-শাশুড়িসহ প্রায় আটজনকে আসামি করে আমাকে অপহরণ করা হয়েছে বলে মিথ্যা মামলা দায়ের করেছে। বর্তমানে পুলিশের গ্রেফতার অভিযানের কারণে আমরা বাড়িতে থাকতে পারছি না।  চকরিয়া পৌরসভার মেয়র হায়দার হোসেন বলেন, গত ৩ জুলাই মৃত মৌলভী মোহাম্মদ হোছাইনের মেয়ে নাছরিন সিদ্দিকার নামে একটি জন্ম নিবন্ধন সদন নিয়ে যাওয়ার একদিন পর আবার মৌলভী মোহাম্মদ হোছাইনের মৃত্যু সনদের জন্য আসে তার এক ছেলে। তা তদমেত্মর পর দেওয়ার কথা বলেছি। তবে এ ব্যাপারে নাছরিন সিদ্দিকার কোনো অভিযোগ এখনও গত বৃহস্পতিবার দুপুর ১টা) কেই নিয়ে আসেনি।  এদিকে ভাইদের হাতে নির্যাতনের শিকার হয়ে এখন প্রাণ নাশের ভয়ে পালিয়ে বেড়াচ্ছে নাছরিন সিদ্দিকা হিরা। এ ব্যাপারে লামা থানায় ভাইদের বিরুদ্ধে একটি সাধারণ ডায়েরী করেছে সে। তবে তাকে অপহরণ করার মিথ্যা অভিযোগ এনে ভাইয়েরা কক্সবাজারের চকরিয়া থানায় তার স্বামী, শ্বশুর-শাশুড়িসহ প্রায় আট জনকে আসামী করে মিথ্যা মামলা দায়ের করার বাড়িতে থাকতে পারছে না বলে অভিযোগ করেন নির্যাতনের শিকার হওয়া নাছরিন সিদ্দিকা হিরা।  এ ব্যাপারে লামা পৌসভার মেয়র আমির হোসেন বলেন, আমরা একটি সমজোতার মাধ্যমে নাছরিন সিদ্দিকাকে ভাইদের হাতেই তুলে দিতে  চেয়েছিলাম। কিন্তু বোনের প্রতি ভাইদের যে আচরণ দেখলাম, পরে মনে হলো ওরা ভাই ? না কী সন্ত্রাসী। লামা উপজেলা চেয়ারম্যান মোহাম্মদ ইসমাইল জানান, নিজের বোনের প্রতি ভাইদের এমন আচরণ কেউ কামনা করে না। মেয়েটি এখন অনেক অসহায়।  লামা থানার পুলিশ ইনচার্জ মোহাম্মদ হোসাইন জানান, নাছরিন সিদ্দিকা হিরা নামক এক গৃহবধূর হাতের লেখা একটি অভিযোগ পত্র দায়ের করেছে।